CELEX: 52018PC0082
Language: et
Date: 2018-02-27
Title: Ettepanek: NÕUKOGU OTSUS, millega määratakse kindlaks Euroopa Liidu nimel EMP ühiskomitees võetav seisukoht seoses Euroopa Majanduspiirkonna lepingu XIII lisa „Transport“ muutmisega

EUROOPA KOMISJON
            Brüssel,27.2.2018
            COM(2018) 82 final
            2018/0037(NLE)
            Ettepanek:
            NÕUKOGU OTSUS,
            millega määratakse kindlaks Euroopa Liidu nimelEMP ühiskomitees võetav seisukoht seoses Euroopa Majanduspiirkonna lepingu XIII lisa „Transport“ muutmisega
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               EMP ühiskomitee otsuse eelnõu (mis on lisatud nõukogu otsuse ettepanekule) eesmärk on muuta EMP lepingu XIII lisa „Transport“, et inkorporeerida EMP lepingusse komisjoni määrus (EL) nr 1305/2014, milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust
                  1
               .
            
            
               Lisatud EMP ühiskomitee otsuse eelnõus tehtud kohandusi ei saa pidada pelgalt tehnilisteks kohandusteks nõukogu määruse nr 2894/94 tähenduses.
            
            
               •Kooskõla poliitikavaldkonnas praegu kehtivate õigusnormidega
            
            
               Eelnõuna lisatud EMP ühiskomitee otsusega laiendatakse kehtivat ELi poliitikat EMP EFTA riikidele (Norra, Island ja Liechtenstein). 
            
            
               •Kooskõla muude liidu tegevuspõhimõtetega
            
            
               
                  ELi õigustiku laiendamine EMP EFTA riikidele, mis toimub nende õigustiku EMP lepingusse inkorporeerimise teel, viiakse ellu vastavalt kõnealuse lepingu eesmärkidele ja põhimõtetele ning selle eesmärk on luua dünaamiline ja ühtne Euroopa Majanduspiirkond, mis põhineb ühistel õigusnormidel ja võrdsetel konkurentsitingimustel.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               EMP lepingusse inkorporeeritavad õigusaktid põhinevad Euroopa Liidu toimimise lepingu artiklitel 91 ja 172.
            
            
               EMP lepingu rakendamise korda käsitleva nõukogu määruse (EÜ) nr 2894/94
                  2
                artikli 1 lõikega 3 on ette nähtud, et nõukogu määrab komisjoni ettepanekul kindlaks seisukoha, mis tuleb liidu nimel EMP ühiskomitee otsuste suhtes võtta. 
            
            
               Euroopa välisteenistus esitab koostöös komisjoniga nõukogule EMP ühiskomitee otsuse eelnõu, et nõukogu võtaks selle vastu kui liidu seisukoha. Euroopa välisteenistus loodab, et ta saab seisukoha EMP ühiskomitees esitada esimesel võimalusel.
            
            
                •Subsidiaarsus (ainupädevusse mittekuuluva valdkonna puhul) 
            
            
               Ettepanek on subsidiaarsuse põhimõttega kooskõlas alljärgnevatel põhjustel. 
            
            
               Käesoleva ettepaneku eesmärki – tagada siseturu ühtsus – ei ole võimalik piisavalt saavutada üksnes liikmesriikide tasandil ning meetme toime tõttu on eesmärk paremini saavutatav liidu tasandil. 
            
            
               ELi õigustik inkorporeeritakse EMP lepingusse vastavalt nõukogu 28. novembri 1994. aasta määrusele (EÜ) nr 2894/94 (Euroopa Majanduspiirkonna lepingu rakendamise korra kohta), milles kinnitatakse kasutatud lähenemisviisi. 
            
            
               •Proportsionaalsus
            
         
         
            
               Proportsionaalsuse põhimõtte kohaselt ei lähe käesolev ettepanek nimetatud eesmärgi saavutamiseks vajalikust kaugemale.
            
            
               •Vahendi valik
            
            
               Kooskõlas EMP lepingu artikliga 98 on valitud vahend EMP ühiskomitee otsus. EMP ühiskomitee tagab EMP lepingu tulemusliku rakendamise ja toimimise. Selleks võtab ta EMP lepingus sätestatud juhtudel vastu otsuseid. 
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Eksperdiarvamuste kogumine ja kasutamine
            
            
               Ei kohaldata 
            
            
               •Mõjuhinnang
            
            
               Ei kohaldata 
            
            
               4.MÕJU EELARVELE
            
            
               Komisjoni määruse (EL) nr 1305/2014 inkorporeerimine EMP lepingusse ei tohiks eelarvet mõjutada.
            
            
               5.MUU TEAVE
            
            
               •Kavandatava muutmise kirjeldus
            
            
               Komisjoni määrusega (EL) nr 1305/2014 on ette nähtud lisa punktis 7.1.4 osutatud „juhtkomitee“ loomine. Nimetatud juhtkomitee tagab strateegilise juhtimisstruktuuri, et tõhusalt hallata ja koordineerida kaubaveo telemaatiliste seadmete (TAF) tehniliste koostalitlusnõuete (KTK) rakendamist. 
            
            
               EMP lepingu kahesambalise struktuuri kohaselt asub neid ülesandeid EFTA riikide nimel täitma EFTA järelevalveamet. EMP EFTA riigid taotlevad seega selles juhtkomitees EFTA järelevalveametile vaatleja staatust.
            
            
               Tuleks märkida, et juhtkomitee liikmed võivad teha juhtkomiteele ettepanekuid teiste organisatsioonide kaasamiseks vaatlejana, kui selleks on kaalukaid tehnilisi ja organisatsioonilisi põhjusi. 
            
            
               2018/0037 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks Euroopa Liidu nimel
                  EMP ühiskomitees võetav seisukoht seoses Euroopa Majanduspiirkonna lepingu XIII lisa „Transport“ muutmisega
            
            
               EUROOPA LIIDU NÕUKOGU,
            
         
         
            
               võttes arvesse Euroopa Liidu toimimise lepingut, eriti selle artikleid 91 ja 172 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  3
                eriti selle artikli 1 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  4
                (edaspidi „EMP leping“) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu XIII lisa „Transport“.
            
            
               (3)EMP lepingusse tuleb inkorporeerida komisjoni määrus (EL) nr 1305/2014
                  5
               .
            
            
               (4)Seetõttu tuleks EMP lepingu XIII lisa „Transport“ vastavalt muuta. 
            
            
               (5)EMP ühiskomitees võetav liidu seisukoht peaks seetõttu põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mis võetakse Euroopa Liidu nimel EMP ühiskomitees seoses EMP lepingu XIII lisa „Transport“ muutmise ettepanekuga, põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Komisjoni 11. detsembri 2014. aasta määrus (EL) nr 1305/2014, milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust ja millega tunnistatakse kehtetuks määrus (EÜ) nr 62/2006 (ELT L 356, 12.12.2014, lk 438).
               
               
                  
                     (2)
                  
                        EÜT L 305, 30.11.1994, lk 6–8.
               
               
                  
                     (3)
                  
                        EÜT L 305, 30.11.1994, lk 6.
               
               
                  
                     (4)
                  
                        EÜT L 1, 3.1.1994, lk 3. 
               
               
                  
                     (5)
                  
                        Komisjoni 11. detsembri 2014. aasta määrus (EL) nr 1305/2014, milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust ja millega tunnistatakse kehtetuks määrus (EÜ) nr 62/2006 (ELT L 356, 12.12.2014, lk 438).
               
            
      
    ---documentbreak--- 
      
         
               EUROOPA KOMISJON
            Brüssel,27.2.2018
            COM(2018) 82 final
            LISA
            järgmise dokumendi juurde:
            Ettepanek: Nõukogu otsus,
            millega määratakse kindlaks Euroopa Liidu nimelEMP ühiskomitees võetav seisukoht seoses Euroopa Majanduspiirkonna lepingu XIII lisa „Transport“ muutmisega
            
               
         
         
            
               LISA
               EMP ÜHISKOMITEE OTSUS nr …/2018,
               
                  [kuupäev], 
               
                  millega muudetakse EMP lepingu XIII lisa „Transport“
            
            
               EMP ÜHISKOMITEE
            
            
               võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
            
            
               ning arvestades järgmist:
            
            
               (1)EMP lepingusse tuleb inkorporeerida komisjoni 11. detsembri 2014. aasta määrus (EL) nr 1305/2014,
                  1
                milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust ja millega tunnistatakse kehtetuks määrus (EÜ) nr 62/2006.
            
            
               (2)Määrusega (EL) nr 1305/2014 tunnistatakse kehtetuks komisjoni määrus (EÜ) nr 62/2006,
                  2
                mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
            
               (3)Seetõttu tuleks EMP lepingu XIII lisa vastavalt muuta,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu XIII lisa punkti 37h (komisjoni määrus (EÜ) nr 62/2006) tekst asendatakse järgmisega:
            
            
               „32014 R 1305: komisjoni 11. detsembri 2014. aasta määrus (EL) nr 1305/2014, milles käsitletakse Euroopa Liidu raudteesüsteemi kaubaveoteenuste telemaatiliste seadmete koostalitluse tehnilist kirjeldust ja millega tunnistatakse kehtetuks määrus (EÜ) nr 62/2006 (ELT L 356, 12.12.2014, lk 438).
            
            
               Käesolevas lepingus loetakse selle määruse sätteid järgmises kohanduses:
            
            
               Lisa punkti 7.1.4 alapunkti 3 järele lisatakse järgmine lõige:
            
            
               4.
                     EFTA järelevalveametil on juhtkomitees vaatleja staatus.“
            
            
               Artikkel 2
            
            
               Määruse (EL) nr 1305/2014 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 3
            
            
               Käesolev otsus jõustub […], tingimusel et kõik EMP lepingu artikli 103 lõike 1 kohased teated on edastatud,* või EMP ühiskomitee [...] otsuse nr xx/xxxx
                  3
                [millega inkorporeeritakse direktiiv 2012/34/EL] jõustumise päeval, olenevalt sellest, kumb kuupäev on hilisem.
            
            
               
                  4Artikkel 4
            
         
         
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel,
            
            
               
                     EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
               
            
         
         
            
                  
                     (1)
                  
                        ELT L 356, 12.12.2014, lk 438.
               
               
                  
                     (2)
                  
                        ELT L 13, 18.1.2006, lk 1.
               
               
                  
                     (3)
                  
                        ELT L …*
                        [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]